XV һәм XVI быуаттарҙың итальян һарайҙарында, архитектура яңырыуы осоронда йәнәш бүлмәле йорттар төҙөлөшө үҫешә. Биләмә биналарынан айырмалы рәүештә, һарай бүлмәләренең күбеһе алдан билдәләнгән тәғәйенләнешле булмай, әммә уларҙың һәр береһенең тиерлек күрше бүлмәләргә алып барыусы бер нисә ишеге була. Робин Эванс (1944—1993) планировканы «айырым, әммә шул уҡ ваҡытта тығыҙ бәйләнгән, палаталар матрицаһы» тип тасуирлай. Был һарайҙа йәшәүселәргә, ҡайһы берҙә шәхси тормош сиктәрен боҙоп, бүлмәнән-бүлмәгә тиклем бөтә бина буйлап иркен йөрөргә мөмкинлек бирә.